ПРАВИЛНИК
ЗА УСТРОЙСТВОТО И  ДЕЙНОСТТА НА ОБЩИНСКО ПРЕДПРИЯТИЕ „ОБРЕДНИ ДЕЙНОСТИ”  КЪМ  ОБЩИНА ПАЗАРДЖИК
(Приет с решение №104/8.05.2025 г., взето с протокол  №5/8.05.2025 г. на Общински съвет – Пазарджик)

I. Общи разпоредби
Чл. 1. Този правилник урежда дейността, структурата и числения състав на Общинско предприятие „Обредни дейности” към община Пазарджик, наричано по-долу за краткост  „Предприятието”.
  	Чл. 2. (1 ) Предприятието е създадено с решение на Общински съвет Пазарджик №104/8.05.2025 г., взето с протокол  №5/8.05.2025 г., на основание чл. 52, ал. 2 от Закона за общинската собственост и Наредбата за създаване, управление и контрол върху дейността на общинските предприятия към община Пазарджик.. 
(2) Предприятието се преобразува и закрива с решение на Общински съвет Пазарджик, на основание чл. 52 ал. 2 от ЗОС.
(3) Предприятието е с наименование „Обредни дейности”.
(4) Адрес на управление на Предприятието е гр. Пазарджик ул. „Екзарх Йосиф” № 4.
(5) Предприятието осъществява дейността си въз основа на настоящия правилник, в съответствие със заложените в годишния бюджет на община Пазарджик средства за неговата издръжка.
(6) Предприятието се създава за неопределен срок.
(7) Предприятието няма статут на юридическо лице.
(8) Предприятието управлява имущество, собственост на община Пазарджик.
(9) Предприятието притежава собствен печат.
(10) Предприятието е второстепенен разпоредител с бюджетни средства от бюджета на община Пазарджик.

Чл. 3. Предприятието е създадено с цел предоставяне на услуги на гражданите при организиране и извършване на траурни дейности и радостни обреди.
II. Предмет на дейност

Чл. 4. Предприятието има за предмет следните дейности:
            (1) Управление, стопанисване и поддържане на гробищните паркове в Община Пазарджик.
     (2) Организиране и извършване на услуги, свързани с радостните и траурните обреди, и осигуряване на съпътстващите ги реквизити, символи и стоки, в това число:
(2.1) Осъществяване на дейности по извършване на сватбени ритуали за сключване на граждански брак;
(2.2) Организира и/или договаря производството и снабдяването на гражданите с необходимите реквизити, символи, потреби и аксесоари, свързани с празници и обреди.
(2.3) Осъществява дейности по организацията на погребения, в т.ч. определяне на деня и часа на действия, като осигурява гробно място, урнов гроб или урнова ниша за покойника, както и:
· Изкопаване, спускане, зариване и оформяне на гробно място;
· Извършване на граждански ритуал при погребения и възпоменания;
· Превоз на покойника;
· Осигуряване на престой в хладилна камера;
· Отпечатване на некролози;
· Ламиниране на некролози, снимки, документи;
· Надпис на кръст и ленти на венец;
· Поддържане на гробни места сезонно или целогодишно;
· Почистване на гробни места еднократно;
· Издаване на разрешение за строителни дейности и дейности по гробните места ;
· Предлагане на различни видове ковчези, надгробни знаци и всички видове траурни потреби, свързани с погребенията и възпоменанията;
· Продажби на различни видове стоки, свързани с дейността / ковчези, надгробни знаци и др./ и всички видове траурни потреби, свързани с погребенията и възпоменанията;
(2.4) Организиране на социални погребения на определените с решение на Общински  съвет – Пазарджик групи граждани, в рамките на гласуваните за съответната година бюджетни средства.
     (3) Води регистри на покойниците по парцели, редове и гробни места.
[bookmark: _Hlk196724897]     (4) Други дейности, свързани с организирането и извършването на траурни дейности      и радостни обреди.
III. Структура
Чл. 5. Структурата и численият състав на предприятието /Приложение 1/ са  неразделна част от настоящия правилник и се утвърждават от Общински съвет Пазарджик, а длъжностното щатно разписание и поименното разписание на длъжностите – от кмета на община Пазарджик.

Чл. 6. Числеността на Предприятието е 18 щатни бройки. 
IV. Управление

Чл. 7. (1) Предприятието  се управлява от Директор. 
(2) Директорът на предприятието се назначава и освобождава от Кмета на Община Пазарджик по реда на Кодекса на труда и има следните права и задължения:
т.1. Ръководи и управлява предприятието, съгласно действащите нормативни актове, решенията на Общински съвет и заповедите на Кмета на Общината или определен от него заместник кмет;
т.2.  Представлява Предприятието пред държавните и общински органи и институции, съдебните органи, банките, финансови и данъчни органи и учреждения, както и пред всички други юридически и физически лица;
т.3. Осъществява оперативното ръководство на дейността на Предприятието и периодично изготвя и представя на Кмета на Общината отчет за нея, а на шестмесечие, представя отчет и пред Общинския съвет;
т.4. Осъществява общото ръководство и контрол при управлението на предоставеното на Предприятието имущество;
т.5. Разработва и предлага за утвърждаване от Кмета на Община Пазарджик Правилник за вътрешния ред на предприятието, в който се съдържат специфични разпоредби за организация на стопанската му дейност;
т.6. Разработва и предлага на кмета на Община Пазарджик за утвърждаване вътрешни правила за деловодната дейност и документооборота на Предприятието;
т.7. Организира изготвянето, актуализирането и представянето на Кмета на Общината:
· проект на бюджет за съответната година (прогноза за очакваните приходи и необходимите разходи, свързани с дейността на Предприятието);
· периодични отчети за реализирани приходи от Предприятието в разпоредените срокове;
· длъжностното и поименно щатни разписания за утвърждаване от Кмета на Общината;
т.8. Прави предложение пред Кмета на Община Пазарджик за провеждане на обществени поръчки, относими към предмета на дейност на Предприятието и съдейства за тяхното организиране.
т.9. Изпълнява заповеди на Кмета, с които;
· на Предприятието се предоставят безвъзмездно за управление и / или се отнема управлението /поради отпаднала необходимост/ на недвижими имоти и/или вещи – общинска собственост, съобразно разпоредбите на ЗОС и Наредбата за общинската собственост;
· след оправомощаване, организира и провежда процедури за отдаване под наем на общинско имущество и сключва договори за отдаване под наем на имоти и вещи – общинска собственост, или за продажба на движими вещи, предоставени на Предприятието за управление, при спазване разпоредбите на ЗОС и Наредбата за общинската собственост;
т.10. Сключва, изменя и прекратява трудовите договори на работещите в Предприятието при спазване изискванията на Кодекса на труда, Вътрешните правила за дейността му и други действащи нормативни актове.
т.11. Налага дисциплинарни наказания и извършва всякаква друга дейност в качеството на работодател по смисъла на Кодекса на труда.
т.12. Изпълнява и други служебни задачи, възложени му от Кмета на община Пазарджик, зам.-кметове и Секретаря на Общината.

V. Финансиране на предприятието

Чл. 8. Предприятието е местна дейност и разполага с бюджет по смисъла на Закона за публичните финанси.
Чл. 9. Директорът на Предприятието е второстепенен разпоредител с бюджет.
Чл. 10. Предприятието се финансира от бюджета на Община Пазарджик в рамките на утвърдения бюджет за годината. Промените по бюджета на Предприятието се извършват при спазване на условията в чл. 124 и чл. 125 от Закона за публичните финанси.
Чл. 11. Актуализации в одобрения бюджет се извършват от Общински съвет Пазарджик.

Чл. 12. Предприятието води счетоводна отчетност съгласно Закона за счетоводството и свързаните с него нормативни актове.

Чл. 13. Предприятието съставя тримесечни и годишни финансови отчети, както и всички останали отчетни форми и документи, изисквани от първостепенния разпоредител – Община Пазарджик.

Чл. 14. Източници на приходи на общинското предприятие са:
1. Приходи от дейността;
2. Приходи от наем на общинското имущество;
3. Такси по ЗМДТ;
4. Средства предоставени от общинския бюджет;
5. Други приходи.
Чл. 15. Предприятието няма право да разходва приходите, придобити осъществяваната от него стопанска дейност. В тридневен срок приходите от стопанската дейност се превеждат по бюджетната сметка и съответния приходен БИН на Община Пазарджик.
Чл. 16. Общинското предприятие извършва разходи за осъществяване на дейността си и за управление на предоставеното общинско имущество.
Чл. 17. Бюджетните средства се използват само по предназначение, съгласно одобрения от Общинския съвет бюджет на Предприятието за съответната година.

Чл. 18. Платежните документи се подписват от директора на предприятието и от главния счетоводител на предприятието.

Чл. 19. Главният счетоводител на предприятието отговаря за вярното, точно и своевременно отразяване на счетоводните записвания на стопанските операции на предприятието.

VI. Общинско имущество, предоставено за управление

Чл. 20.  Предоставеното за управление на Предприятието общинско имущество /собственост на Община Пазарджик/ е подробно описано в Приложение №2, представляващо неразделна част от настоящия Правилник. 

VІІ. Допълнителни разпоредби

§1. (1) При промяна в обстоятелствата, подлежащи на вписване в Публичния регистър на общинските предприятия, Директорът на Предприятието предоставя на отговорното структурно звено на Община Пазарджик документи и информация, отразяващи настъпилите промени.
(2) При възникване на обстоятелства, изискващи промяна в Правилника за устройството и дейността на Предприятието, Директорът отправя до общинската администрация мотивирано предложение за промяна на същия.

VIIІ. Заключителни разпоредби

§1. Този Правилник се приема на основание чл. 52 ал. 3 от Закона за Общинската собственост и Наредбата за създаване, управление и контрол върху дейността на общинските предприятия към община Пазарджик.

§2. Правилникът е приет от Общински съвет Пазарджик с Решение № 104/8.05.2025 г., взето с Протокол № 5/8.05.2025 г.

§3. За неуредените в този Правилник случаи се прилагат разпоредбите на действащото законодателство в Република България, в т.ч. и актовете на органите на местно самоуправление на територията на Община Пазарджик.

§4. Общинският съвет възлага на Кмета на Община Пазарджик да създаде организация по приемане и предаване на ДМА за отговорно пазене, което да се удостовери с приемо-предавателни протоколи.

  




Приложение № 1

ОРГАНИЗАЦИОННА СТРУКТУРА НА ОП „ОБРЕДНИ ДЕЙНОСТИ“

ДЕЙНОСТИ:
· 745 – Обредни домове и зали



ОРГАНИЗАЦИОННА СТРУКТУРА:

 (
ДИРЕКТОР
)




 (
ГЛАВЕН СЧЕТОВОДИТЕЛ
)


 (
ТРАУРНА ДЕЙНОСТ
) (
АДМИНИСТРАЦИЯ
) (
ПОДДРЪЖКА НА ГРОБИЩЕН ПАРК
)




              ОБЩА ЧИСЛЕНОСТ НА ПЕРСОНАЛА:  18 бр.





Приложение № 2

ОПИС НА ПРЕДОСТАВЕНОТО ЗА УПРАВЛЕНИЕ ИМУЩЕСТВО

Чл. 1. Община Пазарджик предоставя на Общинско предприятие „Обредни дейности” към Община Пазарджик следното имущество:

Имущество – с-ка 2010 Прилежащи към сгради и съоръжения земи

	№ по ред
	Инв. №
	Наименование
	Отчетна стойност
	Документ за собственост

	1.
	2010-1
	Площ поземлен имот
	622.08
	АОС 268/2012

	2.
	
	
	
	

	3.
	
	
	
	



Имущество – с-ка 2031 Административни сгради

	№ по ред
	Инв. №
	Наименование
	Отчетна стойност
	Документ за собственост

	1.
	2031-1
	Административна сграда
	30080,53
	

	2.
	2031-2
	Дом на покойника
	92664,65
	

	3.
	
	
	
	



Имущество – с-ка 2039 Други сгради

	№ по ред
	Инв. №
	Наименование
	Отчетна стойност
	Документ за собственост

	1.
	2039-1
	Гараж и работилница
	27436,65
	

	2.
	
	
	
	

	3.
	
	
	
	



Имущество – с-ка 2041 Компютри и хардуерно оборудване

	№ по ред
	Инв. №
	Наименование
	Отчетна стойност
	Документ за собственост

	1.
	2041-1
	Компютърна система
	1971,18
	

	2.
	2041-2
	Компютърна система
	2653,03
	

	3.
	
	
	
	



	Имущество – с-ка 2049 Други машини, съоръжения, оборудване

	№ по ред
	Инв. №
	Наименование
	Отчетна стойност
	Документ за собственост

	1.
	2049-1
	Климатик ТО
	2375,66
	

	2.
	2049-2
	Безжично мрежово оборудване
	4457,84
	



Имущество – с-ка 2059 Други транспортни средства

	№ по ред
	Инв. №
	Наименование
	Отчетна стойност
	Документ за собственост

	1.
	2059-1
	Лекотоварен Тойота
	15766,49
	

	2.
	2059-2
	Самоходно шаси
	7762,15
	

	3.
	2059-3
	Багер ЮМЗ
	9151,37
	

	4.
	2059-4
	Катафалка Мерцедес Е250
	21115,06
	

	5.
	2059-5
	Товарен автомобил Нисан
	8000,00
	


	
Имущество – с-ка 2060 Стопански инвентар

	№ по ред
	Инв. №
	Наименование
	Отчетна стойност
	Документ за собственост

	1.
	3
	Тример храсторез
	1870,05
	

	2.
	
	
	
	

	3.
	
	
	
	


	
Имущество – с-ка 2099 Други ДМА

	№ по ред
	Инв. №
	Наименование
	Отчетна стойност
	Документ за собственост

	1.
	2099-1
	Ограда гробищен парк
	9011,13
	

	2.
	2099-2
	Санитарна кабинка 1
	5611,98
	

	3.
	2099-3
	Санитарна кабинка 2
	5611,98
	


	
Имущество – с-ка 2101 Програмни продукти

	№ по ред
	Инв. №
	Наименование
	Отчетна стойност
	Документ за собственост

	1.
	2101-1
	ПП „Скиптър”
	1080,00
	

	2.
	
	
	
	

	3.
	
	
	
	



Имущество – с-ка 2201 Земи, гори, трайни насаждения

	№ по ред
	Инв. №
	Наименование
	Отчетна стойност
	Документ за собственост

	1.
	1
	Земя на гробищен парк
	161767,80
	АОС 268/2012

	2.
	2
	Земя на гробищен парк
	  32397,84
	АОС 792/2017

	3.
	3
	Земя на гробищен парк
	  15746,40
	АОС 793/2017











Имущество – с-ка 2202 Инфраструктурни обекти

	№ по ред
	Инв. №
	Наименование
	Отчетна стойност
	Документ за собственост

	1.
	2202-1
	Разширение на гробищен парк
	146061,53
	

	2.
	2202-2
	Геодезическа снимка
	  5640,00
	

	3.
	2202-3
	Водопровод
	33109,78
	

	4.
	2202-4
	Алея гробищен парк
	35357,08
	

	5.
	2202-5
	Инфраструктурни обекти
	  9836,02
	



Чл. 2. Общинското предприятие „Обредни дейности” към Община Пазарджик се ангажира да стопанисва и поддържа предоставеното от Община Пазарджик имущество.
Чл. 3. Общинският съвет възлага на Кмета на Община Пазарджик да създаде организация по приемане и предаване на общинското имущество, което да се удостовери с приемо-предавателни протоколи.











